b"\n_START_ARTICLE_\nGlobus\n_START_PARAGRAPH_\nGlobus er en modell av en jordklode, et tredimensjonalt kart over planeten, med all dertil h\xc3\xb8rende geografisk navngivning og kommentarer p\xc3\xa5 plass. Det er vanlig at b\xc3\xa5de byer, landegrenser, hav, fjell og elver samt ekvator, lengde- og breddegrader er oppf\xc3\xb8rt p\xc3\xa5 globuser.\n_START_SECTION_\nHistorie\n_START_PARAGRAPH_\nDen tidligste globus vi kjenner var \xc2\xabN\xc3\xbcrnberg Terrestrial Globe\xc2\xbb, som ble laget 1490-1492 av en tysk kartogtaf,  Martin Behaim. En annen tysk kartograf og globusmaker var Johannes Sch\xc3\xb6ner\n_START_SECTION_\nFortegning\n_START_PARAGRAPH_\nEn globus er den eneste kartfremstilling som viser jorden uten fortegninger. N\xc3\xa5r kloder, slike som jorden skal fremstilles, projiseres p\xc3\xa5 et flatt kart, vil det alltid bli en eller annen form for fortegning.  Avhengig av projeksjon vil et kart tiln\xc3\xa6rmelsesvis enten vise landenes riktige areal, eller vise den omtrentlig riktige avstanden mellom enkeltpunkter p\xc3\xa5 kartet.\n_START_SECTION_\nSkala\n_START_PARAGRAPH_\nEn typisk globus viser jorden i forholdet ca. 1:40 millioner. Ettersom jorden har en omkrets p\xc3\xa5 omtrent 40 millioner meter (eller en diameter p\xc3\xa5 omtrent 12.75 millioner meter) vil en globus i skala 1:40 millioner ha en omkrets p\xc3\xa5 omtrent 1 meter (eller en diameter p\xc3\xa5 omtrent 32\xc2\xa0cm). Det lages ogs\xc3\xa5 globuser i mange andre st\xc3\xb8rrelser.\n_START_SECTION_\nHelningsvinkel\n_START_PARAGRAPH_\nEn globus monteres vanligvis p\xc3\xa5 et stativ som viser jordens riktige helningsvinkel (23\xc2\xb0 27' eller 0.41\xc2\xa0rad) i forhold til de elliptiske bane rundt solen.\n_START_SECTION_\nTopografi\n_START_PARAGRAPH_\nEnkelte globuser har forh\xc3\xb8yninger som viser topografi og/eller batymetri slik at man kan visualisere geologi og oseanografi. P\xc3\xa5 en jordglobus er disse forh\xc3\xb8yningene som regel sterkt overdrevet, ettersom de ellers knapt ville v\xc3\xa6rt merkbare. Eksempelvis produseres en tredimensjonal terrengglobus med diameter 64\xc2\xa0cm (som tilsvarer en omkrets p\xc3\xa5 200\xc2\xa0cm, eller en skala p\xc3\xa5 omtrent 1:20 millioner) hvor de h\xc3\xb8yeste fjellene m\xc3\xa5ler over 2.5\xc2\xa0cm, hvilket tilsvarer omtrent 57 ganger h\xc3\xb8yere enn den korrekte skalaen for Mount Everest.\n_START_SECTION_\nKoordinater\n_START_PARAGRAPH_\nDe fleste globuser viser lengde- og breddegrader slik at en kan finne den omtrentlige posisjon for et spesielt punkt p\xc3\xa5 jordens overflate.\n_START_SECTION_\nGlobus av andre planeter\n_START_PARAGRAPH_\nSelv om globus mest brukes om en modell av jordkloden kan en globus ogs\xc3\xa5 v\xc3\xa6re en tre-dimensjonal modell av andre himmellegemer, slik som en planet, stjerne eller m\xc3\xa5ne. Det finnes globuser av solen, m\xc3\xa5nen og andre himmellegemer, inklusive fiktive himmellegemer. En globus kan ogs\xc3\xa5 vise en oversikt over stjernehimmelen."